《过高经略横滦别墅故址》
清代·史梦兰

地已归禅寂，犹存别墅名。残僧迷旧事，老树变秋声。

水落山根豁，云开岸脚明。谢公墩自在，一任后人争。

作者简介：（1813—1898）直隶乐亭人，字香崖，号砚农。道光二十年举人。曾官山东朝城知县。长期闭门读书。长于史学，著述甚富。有《叠雅》、《畿辅艺文考》、《尔尔书屋诗草、文钞》、《舆地韵编》等。